La nova versio de la poŝtelefona aplikaĵo Amikumu ebligas afiŝadon de mesaĝoj videblaj al la cent plej proksimaj parolantoj de elektita lingvo. Tio estas la unua paŝo en evoluo, kiu celas ke Amikumu iĝu novspeca socia reto.
#000000
“La fluo” estas nova panelo en Amikumu. Tie eblas vidi mesaĝojn de la plej proksimaj samlingvanoj.
#000001
La poŝtelefona aplikaĵo Amikumu estis lanĉita antaŭ malpli ol unu jaro, kaj ĝi rapide iĝis populara inter retumemaj esperantistoj, kiuj volas trovi proksimajn samlingvanojn.
#000002
Post la apero de alilingvaj versioj ankaŭ neesperantistaj lingvemuloj ekuzis ĝin. Ĝi estis prezentita en aranĝoj por poliglotoj, kaj nun la angla jam estas la plej parolata lingvo inter Amikumanoj.
#000003
Se ne kalkuli la denaskulojn, Esperanto laŭ la statistiko de Amikumu daŭre restas la plej populara lingvo: la angla havas proksimume 5.200 negepatralingvajn parolantojn en Amikumu, dum Esperanto havas preskaŭ 7.700. Tamen pli ol duono de la Esperanto-parolantoj en Amikumu taksas sin komencantoj.
#000004
La nova versio de Amikumu, kiu ĵus aperis por Android-telefonoj, kaj baldaŭ aperos por iPhone, enkondukas gravan plibonigon. Pli frue eblis per Amikumu trovi proksimajn parolantojn de dezirataj lingvoj kaj rekte komuniki kun ili, sed nun eblas krome afiŝi mesaĝojn, kiuj iĝas videblaj al la cent plej proksimaj parolantoj de elektita lingvo.
#000005
La suma kvanto de uzantoj de Amikumu nun estas iom pli ol 10.000. Tio signifas, ke multaj el la cent plej proksimaj aktivaj parolantoj de Esperanto nun povas troviĝi eĉ sur la alia flanko de la terglobo.
#000006
Tamen, se la kvanto de uzantoj kreskos, la mesaĝoj en la “fluo” ne plu atingos la tutan terglobon. Jam nun ekzemple dum grandaj Esperanto-aranĝoj, kie troviĝas multaj uzantoj de Amikumu, mesaĝoj supozeble ĉefe atingos homojn en la kongresurbo kaj ĝia proksimeco. Tiel eblos ekzemple anonci pri okazaĵoj aŭ interkonsenti pri grupa renkontiĝo.
#000007
La “fluo” estas unua el pluraj novaj ecoj de Amikumu, kiuj igos ĝin pli simila al sociaj aplikaĵoj. Ĝi tamen ne strebas konkurenci ekzemple kun Facebook aŭ Twitter, sed proponos ion tute novan, diras Richard Delamore, la ĉefa afergvida oficisto de Amikumu:
#000008
– Neniu alia socia apo funkcias surbaze de proksimeco kaj lingvo. La kerno de Amikumu estas lingvoj kaj proksimeco. Poste, oni povas trovi iun ajn surbaze de intereso, lingvo kaj proksimeco. Necesos pli ol ses monatoj por ebligi ĉiujn sociajn funkciojn, sed ĉiumonate, ni intencas publikigi novan funkcion por plibonigi la sperton por niaj uzantoj. La fluo estas la unua ŝtupo tiudirekte.
#000009
– Komentado. Multaj volas la eblon facile prikomenti la afiŝon de aliaj.
#000011
Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)Click to share on Mastodon(Malfermiĝas en nova fenestro)
#000012
Nekredeble! Cxu kredi aux ne?... “Ĝi estis prezentita en aranĝoj por poliglotoj, kaj nun la angla jam estas la plej parolata lingvo inter Amikumanoj.”
Iniciato de esperantemuloj kaj jam la angla regas gxin. Kion diri?
#000013
Nu, Amikumu estas ankau (chu eble ech chefe?) apo por poliglotoj. Do ne estas mirige, se en ghi regus la angla, kiel tiu chi miascie ja iel regas en iliaj renkontighoj:
#000014
Verdire, mi ne miras. Siatempe en Rusio oni organizadis komercajn lingvajn kursejojn kie inter aliaj estis instruita E-to. Post kelka tempo ordinare restis nure la angla — manĝi ja necesas ĉiutage ;-(
Tio estas siaspeca simptomo – E-to estas, ho ve, nekomerca afero. Kiel impliki E-to+komerco (aŭ integri la lingvon en ekonomikon) — ?
#000015
Bonvolu demandi al Szilvasi Lazslo...?
#000016
Nu, Amikumu subtenas pli ol 7000 lingvojn. Iutage ankaŭ la hispana estos pli populara en Amikumu ol Esperanto... eblas vidi la plenan lingvan statistikon de Amikumu ĉe 
#000017
Mi ĝojas, ke la neesperantista publiko jam komprenis nian servon kaj uzadas ĝin. Ĉiuj, kiuj aliĝas krome vidas, ke estas esperantistoj apude. Tio estas pruvo, ke Esperanto en la moderna mondo vivas, kiun multaj homoj daŭre ne kredas! Krome, Esperanto memkompreneble ankoraŭ estas la laborlingvo de nia teamo. Tio validas eĉ kelkfoje en niaj eksteraj rilatoj: nia tuta negocado okazis en Esperanto pri sponsorado kun Langfest (la plej granda poliglota evento en Nordameriko)!
#000018
Kun intereso kaj simpatio mi sekvas la sorton de Amikumu. Tamen mi klare sentis ioman malkomforton, kiam en la iam tute familiara esperanta dometo “Amikumu” enloĝiĝis aliaj homoj, kiuj ne apartenas al nia “rondo familia”.
#000019
Mi ja scias, kial e-istoj tiom klopodas pri ne-esperantistoj — pro bonaj kaj validaj kialoj. Tamen mi fojfoje ŝatus, se ni ankaŭ foje iom pli klopodus pri la jam ekzistantaj e-parolantoj.
#000021
Sed ial mi ne kredas ke Amikumu estos parto de la solvo. Nur la paso de tempo montros tion.
#000025
Licxjo, vi bone flaris. Laŭ la jar(dek)oj UEA “investis” en “bonaj” projektoj, aŭ pruntedonis al tiaj projektoj grandajn sumojn, kiujn ĝi neniam rericevis, kaj kiuj, fine, transformiĝis en perdojn. Neniu surpriziĝu se ankaŭ ĉi-foje UEA donacis 10000 EUR al privata entrepreno, dum ĝi plendas pri manko de mono.
#000028
“Mi estas dumviva membro, kaj mi legas en Interreto pri la investo, flanke de UEA, al la aplikaĵo ‘Amikumu’, en la sumo de 10 000 eŭroj.
#000030
Mi scivolas, kiaj estas la leĝaj aranĝoj pri tiu ĉi ‘investo’? Kiom da akcioj nun posedas UEA, kontraŭ la investo? Se ‘Amikumu’ iam sukcesos, kiom ili finfine repagos al la asocio?”
#000031
“temas pri investo en akcioj. Same kiel ĉe aliaj akcioj oni povas gajni aŭ perdi kaj tio signifas:
0 EUR en plej malbona kazo
#000033
“Bedaŭrinde mi ne havas tempon por respondi al la koncernaj demandoj.
#000035
“Ĉu? Tio efektive estas tre baza, kerna demando. Kiu do ĉe UEA havas la tempon respondi al demando de dumviva membro? (Mi pretas fari la demandon plene publika, se neniu ĉe UEA povas doni la informon). ”
#000036
“Kompreneble vi povas fari la demandon plene publike. Tio tamen ne ŝanĝas la situacion.
a) Ĉe akcio, kiu ne estas aĉetebla ĉe la borso la valoro ne estas difinita
b) La kvanto da akcioj estas tute malgrava.
#000037
Do. Jen. Mi starigas la aferon publike (almenaŭ ĉi tie).
#000038
Kiu ĉe UEA “havas tempon” por respondi tian demandon?
#000039
Kiel kurdlingvaj dividoj malhelpas aliron al informojRusiaj diplomatoj reagas al nova lingvoleĝo en Kirgizio, revenigante kolonian pasinteconTiuj fotoj montras la historion de la ‘rusaj dometoj’ en Havano, Kubo
#000043